**இங்கு** இடம்பெற்ற விடயம் தொடர்பில் ஆலோசனை வழிகாட்டல் தேவை. மேலும், சில எடுத்துக்காட்டுகள்:  
- க்ரியாவின் தற்காலத் தமிழ் அகராதி, க்ரியா பதிப்பகம், லினக்சு, பிபனாச்சி எண்கள் - இங்கு இலக்கண மீறல்.
- க்ஷிப்ர கணபதி, ஹஜ், ஹம்பி, க்ஷனிகா - இலக்கண மீறல், கிரந்தம்.  
இவ்வாறு விட்டுக் கொடுப்புடன் காணப்படும் தமிழ் விக்கிப்பீடியா, ஏன் கிறிஸ்து, கிறிஸ்தவம், இஸ்லாம், முஸ்லிம் ஆகிய சொற்களில் மட்டும் இறுக்கமாக கிரந்தத் தவிர்ப்பு என்ற வழிகாட்டலைக் கொண்டுள்ளது? தமிழ் விவிலியத்தில் கிறிஸ்து என்ற சொல் கிட்டத்தட்ட 480 தடைவைகள் பயன்படுத்தப்பட, தமிழ் விக்கி கிரந்தத் தவிர்ப்பு என்ற பெயரில் ஒரு சமயத்தின் **முக்கிய சொல்லை** கிரந்தத் தவிர்ப்பு என்ற பெயரில் சிதைப்பது ஏற்றுக் கொள்ள முடியாது. காண்க: :en:WP:CENSOR, :en:WP:NOTGUIDE, :en:WP:FORUM, :en:WP:NOT#DICT --Ant<font color="red">a</font>n<font color="red"><big>**O**</big></font> 07:25, 3 சூன் 2017 (UTC)  
எனக்கு தெரிந்து முன்பு பலர் கிரந்தம் கலந்து எழுதினார்கள் (நானும்), இப்போதும் சிலர் எழுதுகிறார்கள். தமிழில் எழுதிவிட்டு அடைப்புக்குறிக்குள் கிரந்தம் உள்ளதை குறிக்கலாம் வழிமாற்று ஏற்படுத்தலாம். இது தேடுபவர்களுக்கு உதவும். எகா முசுலிம் (முஸ்லிம்) , இசேம்சு (ஜேம்ஸ்). சியா (ஷியா) இலக்கணப்பிழை நிறைய இடத்தில் இருக்கும் காரணம் அதை அறியாதது --குறும்பன் (பேச்சு) 20:20, 3 சூன் 2017 (UTC)  
:எனினும் இதனை எல்லா வசனங்களிலும் எழுதமுடியாது தானே. ஆகையால் அனைவருக்கும் பொதுவான வழக்கினை, அல்லது பரவலாகப் பயன்படும் வழக்கினை நடைமுறைக்குக்கொண்டுவரலாம். --ஸ்ரீஹீரன் (பேச்சு) 00:09, 4 சூன் 2017 (UTC)  
:இலங்கைப் (தமிழ் நாட்டிலும்?) பாடத்திட்டங்களில் தமிழோடு சேர்த்து வடமொழி (கிரந்த) எழுத்துக்களும் கற்பிக்கப்படுகின்றன. ஆகவே, இது இயல்பாக கிரந்தப் பாவனையை தவிர்ப்பது கடினம். நிற்க, த.வியில் பல சொற்கள் கிரந்த, இலக்கண மீறல்களுடன் "பொது வழக்கு" என்று எழுதப்பட, சில சொற்களில் மட்டும் கட்டும் கட்டாயமாக தனித்தமிழை நடைமுறைப்படுத்தவியலாது. ஒன்றில் தனித்தமிழ்தான் த.வியில் இருக்கும் என்ற கொள்கையைக் கொண்டு வர வேண்டும், அல்லது எப்படியும் எழுதலாம் என்றால் சில சொற்கள் விடயத்தில் மட்டும் இறுக்கம் காட்டவியலாது. வணிகப் பெயர்கள் என்பதற்காக இலக்கண விதி மீறலையும் கிரந்தத்தையும் அனுமதிக்கும் த.வி. சில சொற்கள் விடயத்தில் மட்டும் மறுப்பது எவ்வகையில் நியாயமாகும்? --Ant<font color="red">a</font>n<font color="red"><big>**O**</big></font> 02:27, 4 சூன் 2017 (UTC)  
:://அனைவருக்கும் பொதுவான வழக்கினை// அதாவது நூற்றுக்கு நூறு வீதம் கிரந்தப் பயன்பாட்டை நடைமுறைக்குக் கொண்டு வரவேண்டும் எனக் கூறுகிறீர்களா? இதனைத் தான் அன்ரனும் விரும்புகிறாரா? தமிழ் விக்கியில் **முடிந்த அளவு கிரந்தத் தவிர்ப்பு** என்பதே நடைமுறையில் உள்ள கொள்கை. இலக்கண மீறல் சொற்களை இனங்கண்டு அவற்றைத் திருத்தலாம். க்ரியா என்பது தமிழில் வழங்கப்படும் அதிகாரபூர்வமான வணிகச் சொல். ஆங்கில வணிகச் சொல் என்றால் அதனை நாம் எமது இலக்கண முறைப்படி தமிழில் எழுதலாம். ஆனாலும், கிரியா என எழுத வேண்டும் எனப் பெரும்பாலானோர் (எனக்கும் அவ்வாறே விருப்பம்) தீர்மானித்தால் அவ்வாறே எழுதலாம். அடைப்புக்குள் அதிகாரபூர்வமான பெயரைக் கட்டுரையில் குறிப்பிடலாம். க்ஷ என்ற எழுத்தில் துவங்கும் சொற்களை எவ்வாறு எழுதலாம் எனபதை இட்டு விவாதிக்கலாம். மேலும் இந்து சமயக் கட்டுரைகளில் அதிகளவு கிரந்தக் கலப்பு உள்ளது உண்மை. அவற்றை இனங்கண்டு தகுந்த முறையில் திருத்தலாம். எவரும் அதனை ஆட்சேபிக்கப் போவதில்லை. கிறித்தவத் தமிழரே அதிகளவு கிரந்தம் தவிர்த்து *அக்காலத்தில்* எழுதினார்கள். ஜோசப் - யோசேப்பு, யோசப்பு, சூசை... இவ்வாறு பல உதாரணங்கள் உள்ளன.--Kanags <sup>\உரையாடுக</sup> 02:45, 4 சூன் 2017 (UTC)  
:::இலக்கண விதி மீறல் இருக்கக்கூடாது என்பது மிக முக்கியம். யேசு என்பது தமிழ் இலக்கணத்திற்குப் பிழை என்பதால் இயேசு என்று எழுதப்படுகிறது. ஆனால் யோசேப்பு என்பதில் என்ன செய்வது? ஆனால் பிறமொழிச் சொற்களை தமிழில் எழுத மெய்யெழுத்தில் தொடங்குவது நடைமுறைக்கே (இலக்கண விதி மீறல் + தமிழ் உச்சரிப்பு) ஏற்றுக் கொள்ள முடியாது. *முடிந்த அளவு கிரந்தத் தவிர்ப்பு* என்பதில் "அளவு" என்பது ஏரண நோக்கில் தெளிவற்றது. ஆளாளுக்கு அளவு வேறுபடும். அதனால், அண்மையில் உருவாக்கப்பட்ட கட்டுரைகள் (சக்தி மகரிஷி, ஸ்ரீநகர் ஜம்மு தேசிய நெடுஞ்சாலை) தன்னளவில் *முடிந்த அளவு கிரந்தத் தவிர்ப்பு* என்பதைக் கையாண்டுள்ளது. என்னைப் பொருத்தவரை த.வி தெளிவான வழிகாட்டலைக் கொண்டிருக்க வேண்டும். கிறித்து என்றாலும், கிறிஸ்து என்றாலும் எனக்கு ஆட்சேபனை இல்லை. எனது பரிந்துரைகள்:
- வணிகப் பெயராயினும், இலக்கண மீறல் கூடாது. தேவைப்பட்டால் அடைப்புக்குறியினுள் வணிகப் பெயரை இடலாம். ராணா கபூர் போன்ற இலக்கண மீறல்களை என்ன செய்வது. இராணா கபூர் என்று எழுதுவதை நிபந்தனை இன்றி ஏற்றுக் கொள்ளலாமா?
- கிரந்த நீக்கம் சகல கட்டுரைகளிலும் வேண்டும். தேவைப்பட்டால் என்பது போல என கட்டுரையில் பயன்படுத்தலாம். அல்லது கிரந்தம் அவரவர் விருப்பப்படி இருக்கலாம். யாரும் மறுக்கக்கூடாது.
--Ant<font color="red">a</font>n<font color="red"><big>**O**</big></font> 04:36, 4 சூன் 2017 (UTC)
::::யேசு என்பது தமிழ் இலக்கணத்திற்குப் பிழை என்பதால் இயேசு என்று எழுதப்படுகிறது. ஆனால் யோசேப்பு என்பதில் என்ன செய்வது? இதில் "யே" எனும் எழுத்தில் சொற்கள் தொடங்காது. ஆகவே இ என்னும் முன்னோட்டு இடப்படுகிறது. ஆனால் "யோ" என்னும் எழுத்தில் சொற்கள் தொடங்கலாம்ல் ஆகவே யோசேப்பு என்பது தமிழ்ச் சொல்தான்.  
*கிறித்தவம்* என்ற சொல் தமிழ் விக்கிப்பீடியா தொடங்குவதற்கு முன்பும் தமிழ் விக்கிப்பீடியாவிற்கு வெளியிலும் கூட பரவலாக பல ஆண்டுகளாகப் புழக்கத்தில் உள்ள சொல். தமிழ் விக்கிப்பீடியாவில் பங்களிக்கும் கிறித்தவரான இறையியல் பேராசிரியரே *கிறித்தவம்* என்னும் சொல்லைப் பலமுறை பயன்படுத்துகிறார். இரு சொற்கள் புழக்கத்தில் இருக்கும் போது, அவற்றுள் கிரந்தம் கலக்காத சொல்லைப் பயன்படுத்தலாம் என்பதே தமிழ் விக்கிப்பீடியா புரிந்துணர்வு. எடுத்துக்காட்டுக்கு, *ஹனுமன்* -> *அனுமன்* என்று கட்டாயம் மாற்றப்படும். ஆனால், *ஹஜ்* என்பதற்கு *அச்சு* போன்ற சொற்கள் புழக்கத்தில் இல்லாததால் *ஹஜ்* என்னும் நிலையே தொடர்கிறது. இது எல்லா சமயங்களுக்கும் எல்லா துறைகளுக்கும் பொருந்தும். இங்கு முடிவு என்பது சொல்லை வைத்துத் தானே தவிர, துறையைச் சார்ந்து அன்று. ஏற்புடைய தொகுப்புகள் கூட செய்யப்படாமல் இருப்பதற்கு உரை திருத்தம் செய்வதற்குப் போதிய பங்களிப்பாளர் இல்லாமையும் ஒரு காரணம். எனவே, இது போன்ற எடுத்துக்காட்டுகளை முன்வைத்து தமிழ் விக்கிப்பீடியா குறிப்பிட்ட சமயங்களை இருட்டடிப்பு செய்கிறது என்று கருத இடமில்லை. ஒருவேளை, ஒரு சில பயனர்கள் இவ்வாறு திட்டமிட்ட நடவடிக்கைகளில் ஈடுபடுகிறார்கள் என்றால் தகுந்த ஆதாரங்களுடன் முறையிட வேண்டுகிறேன். தக்க நடவடிக்கை எடுப்போம்.  
தமிழ் விக்கிப்பீடியாவின் தொடக்கக் காலத்தில் கிரந்தம் பற்றி அடிக்கடி எழுந்த உரையாடல்கள் நாம் தமிழ் தாலிபான்கள் என்று விமரிசிக்கப்படுவதற்குக் காரணமாக இருந்தது. காலப்போக்கில், கிரந்தம் தொடர்பான ஒரு எழுதப்படாத புரிந்துணர்வை, பொதுக்கருத்தை எட்டியுள்ளதாகவே உணர்கிறேன். அஃதாவது:  
தமிழ் விக்கிப்பீடியாவில் கிரந்தம் தொடர்பில் மூன்று வகை பயனர்கள் உள்ளனர்:  
- முற்றிலும் எல்லா இடங்களிலும் கிரந்தம் தவிர்ப்போர்.
- பொது வழக்கில் எங்கெல்லாம் கிரந்தம் தவிர்க்கப்படுகிறதோ அங்கு தவிர்த்து எங்கு புழங்குகிறதோ அங்கு பயன்படுத்துவர். *அனுமன்* என்றும் எழுதுவர். *ஜார்ஜ் ஹார்ட்* என்றும் எழுதுவர்.
- இயன்ற வரை கிரந்தம் தவிர்ப்போர். எடுத்துக்காட்டுக்கு, *தேம்சு* என்று எழுதுவார்கள். ஆனால், *சேம்சு* என்று எழுத விரும்ப மாட்டார்கள். ஓரளவு மூல மொழியுடன் ஒலி இணக்கம் இருக்க வேண்டும் என்ற விருப்பம் இதற்குக் காரணமாக இருக்கலாம்  
இந்த மூவரும் அவரவர் பாணியில் கட்டுரைகளில் பங்களிப்பதற்கான சம வெளியை தமிழ் விக்கிப்பீடியாவை உறுதி செய்கிறது. அதே வேளை, ஒரு வகை பயனர் இன்னொருவருக்கு கிரந்தம் தொடர்பாக "வேண்டுகோள்/அறிவுரை" வழங்குவதைத் தேவையற்ற பரப்புரையாகவும் காண்கிறது. தத்தம் நடையில் அவரவர் பங்களிக்கட்டும் தங்களை மாற்றச் சொல்ல வேண்டாம் என்ற பொதுவான எதிர்பார்ப்பு இருக்கிறது.  
ஒருவர் தான் விரும்பும் நடையில் கட்டுரைகளை இருக்க வேண்டும் என்று எண்ணினால் அதற்குத் தகுதியான உழைப்பினைச் செலுத்தி முழுமையான கட்டுரைகளை உருவாக்க வேண்டும் என்றும், கிரந்தம் சேர்ப்பது/நீக்குவது என்பதனை மட்டும் குறிக்கோளாகக் கொண்டு பல கட்டுரைகளில் ஒரே மாதிரியான தொகுப்புகளைச் செய்தல் கூடாது என்றும் எதிர்பார்ப்பு நிலவுகிறது. மனிதத் தொகுப்புகள்/தானியங்கித் தொகுப்புகள் இரண்டுக்கும் இது பொருந்தும். இந்த எதிர்பார்ப்பு நடைமுறையில் கடைபிடிக்கப்பட்டும் வருகிறது.  
இவர்களுள் சேராத இன்னொரு வகை பயனர் விக்கிக்கு வெளியே இருக்கிறார்கள்.  
- முற்றிலும்/தேவையற்ற இடங்களிலும் கிரந்தம் திணிப்போர். *இதயம்* -> *ஹ்ருதயம்* என்று எழுதுவோர். இந்நடை தமிழ் விக்கிப்பீடியாவில் ஏற்றுக் கொள்ளப்படுவதில்லை.